Verðkönnun: 23% notað kannabisefni í rafsígarettur - SÁÁ
Niðurstöður frá upphafi er hægt að lesa í pdf-skjali hér og að neðan. Skjalið hefur verið uppfært miðað við nýjustu upplýsingar í júlílok 2018.
Tæp 60% höfðu keypt örvandi vímuefni, eða 28 einstaklingar, þar af höfðu flestir keypt amfetamín og/eða kókaín (20). Helmingur aðspurðra, eða 24 einstaklingar, keyptu kannabisefni, gras (24) og/eða hass (12). Fimmtán keyptu sterk verkjalyf í flokki ópíóíða og 14 einstaklingar keyptu benzódíazepín-lyf, eða róandi lyf. Fjórir einstaklingar keyptu ofskynjunarlyf og önnur lyf ganga kaupum og sölum, eins og Lyrica og Gabapentin. Tæp 23% aðspurðra höfðu notað kannabisefni í rafsígarettur.
Í júlí höfðu 29% aðspurðra sprautað vímuefnum í æð, eða 14 manns. Þessir einstaklingar höfðu langflestir fengið nálar og sprautur í apótekum (86%) en 3 einstaklingar sögðust oftast hafa fengið nálar og sprautur hjá frú Ragnheiði. Aðrir möguleikar voru frá vinum og annars staðar. Flestir nefndu fleiri en einn stað.
Verdkonnun SAA Juli 2018